FOTO ȘI VIDEO Eugenie Bouchard, intervenție incredibilă într-o emisiune TV: "Prefer să simt ură și furie față de adversarele mele"
Eugenie Bouchard a fost sinceră și a admis motivul pentru care nu vrea să își facă prietene în circuitul WTA.
Eugenie Bouchard a apărut alături de membrii familiei sale în emisiunea TV "Family Feud", varianta nord-americană a show-ului PRO TV intitulat "Ce spun românii."
În prime-time și în văzul a milioane de oameni, Genie Bouchard a dezvăluit că se mândrește cel mai puternic cu performanța istorică de a fi devenit primul sportiv din Canada care atinge finala unui turneu de mare șlem.
Eugenie Bouchard se mândrește că a devenit, în 2014, prima canadiancă ajunsă într-o finală de Grand Slam
-
În 2019, Bianca Andreescu a devenit prima sportivă din Canada care iese câștigătoare de Grand Slam, într-o probă individuală.
Bouchard a semnat performanța în ediția 2014 a turneului de la Wimbledon, în care a depășit-o chiar pe Simona Halep, în faza semifinalelor.
În penultimul act al competiției a cărei finale avea să o piardă în fața Petrei Kvitova, Bouchard s-a calificat după o partidă în care românca a acuzat limitări de mobilitate, din cauza unei entorse la nivelul gleznei, suferite chiar în startul meciului.
"E mult mai greu să joci împotriva unei prietene. De asta încerc să nu îmi fac prietene în circuitul WTA."
Întrebată dacă îi este mai greu să înfrunte în circuitul WTA o prietenă sau o jucătoare pe care nu o suportă, Bouchard a replicat rapid, zicând: "E mult mai greu să joci împtoriva unei prietene. De asta încerc să nu îmi fac prietene în circuit.
Mi s-a părut greu să mă uit peste fileu și să văd o față cunoscută, o persoană de care îmi păsa. Prefer, de obicei, să simt ură și furie față de adversare, pentru a le putea demola," a dezvăluit Eugenie Bouchard, în direct la CBC.
Bouchard chiar nu își face prietene în WTA: le-a numit "dopate" pe Sharapova și Yastremska
Sportiva canadiană care a legat trei succese în capitala Spaniei a scris: "E cumva să joci cu dopate la Madrid," șocând pe toată lumea. Doar câteva minute a stat tweet-ul online, după care Bouchard a decis să îl șteargă definitiv.
Mesajul interpretabil poate fi dezvoltat având două tăișuri: Eugenie Bouchard a împuns-o pe adversara sa, Dayana Yastremska - suspendată în 2021, pentru dopaj - dar și pe Maria Sharapova, pe care a învins-o la Madrid, în 2017, și căreia i-a cerut să se retragă din tenis, întrucât ar fi o trișoare.
"E o trișoare, inclusiv în meciurile cu mine. Nu cred că vreunui trișor ar trebui să concureze în vreun sport. E nedrept față de celelalte jucătoare, care își apără șansele corect și sunt sincere. Cred că WTA transmite mesajul eronat copiilor - trișează și te vom primi cu brațele deschise. Nu cred că Sharapova este o persoană pe care o mai pot admira," spunea Bouchard despre Sharapova - găsită dopată cu Meldonium - în 2017, înainte de a o învinge la Madrid.
Urmăriți SPORT.RO și pe Google News